De to unge mænd er sigtet for at have presset to drenge til at begå væbnet røveri mod iskiosken lørdag aften. Lørdag aften truede to drenge på bare 15 og 16 år sig til 2000 kroner fra stedet, og drengene truede med en kniv for at få pengene udleveret. Kort tid efter blev de pågrebet af politiet, og søndag eftermiddag anholdt politiet ligeledes to 19-årige mænd, der menes at have presset drengene til røveriet. De to 19-årige blev mandag middag fremstillet i grundlovsforhør i Retten i Hjørring, og her valgte dommeren at fængsle dem foreløbig i fire uger.

Opsummering:
De to 19-årige mænd, der søndag blev anholdt og sigtet for røveri mod en iskiosk i Sæby, er nu varetægtsfængslet i fire uger.